ananddey/assamese-wiki-corpus huggingface dataset:
অনুপমা ভট্টাচাৰ্য

অনুপমা ভট্টাচাৰ্য (; ১৯ আগষ্ট ১৯২৮-৩০ জানুৱাৰী ২০২২) অসমৰ চলচ্চিত্ৰ আৰু মঞ্চজগতৰ এগৰাকী গুৰিধৰোঁতা অভিনেত্ৰী। অসমৰ “মীনা কুমাৰী” হিচাপে খ্যাত ভট্টাচাৰ্যই চল্লিশৰ জগতৰ পৰা আজিলৈকে মঞ্চ, অনাতাঁৰ, বোলছবি আৰু দূৰদৰ্শনত অভিনয় কৰি আহিছে।

জন্ম আৰু শৈশৱ

১৯২৮ চনৰ ১৯ আগষ্টত শিৱসাগৰৰ আমোলাপট্টিৰ প্ৰখ্যাত বেজবৰুৱা পৰিয়ালত অনুপমা ভট্টাচাৰ্যৰ জন্ম হয়। তেওঁৰ পিতৃ গোপাল বেজবৰুৱা আৰু মাতৃ গুণদা বেজবৰুৱা। তেওঁৰ তিনিজনী বাই ভনী আৰু এজন ভাতৃ আছিল। বংশসূত্ৰে ৰসৰাজ লক্ষ্মীনাথ বেজবৰুৱা তেওঁৰ ককা (দেউতাকৰ খুড়াক) আৰু বকুলবনৰ কবি আনন্দ চন্দ্ৰ বৰুৱা তেওঁৰ মোমায়েক আছিল।

তথ্য সংগ্ৰহ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:মৃত ব্যক্তি
সাহিত্য আলোচনা

সাহিত্য আলোচনা এখন অসমীয়া গ্ৰন্থ। গ্ৰন্থখনৰ লেখক ত্ৰৈলোক্য নাথ গোস্বামী সাহিত্যৰ লগত জড়িত বিভিন্ন বিভিন্ন বিষয় সম্পৰ্কে আলোচনা কৰিছে। ৰস, অলংকাৰ, দৰ্শন, ট্ৰেজেডী, অস্তিত্ববাদ ইত্যাদি সম্পৰ্কে গ্ৰন্থখনত ৬টা অধ্যায়ত আলোচনা কৰিছে। গ্ৰন্থখনৰ প্ৰকাশক বাণী প্ৰকাশ,পাণবজাৰ,গুৱাহাটী। গ্ৰন্থখন প্ৰথম সংস্কৰণ প্ৰকাশ পাইছিল ১৯৬১ চনত। বৰ্তমানলৈকে গ্ৰন্থখনৰ ১০টা সংস্কৰণ প্ৰকাশ পাইছে।

গ্ৰন্থকাৰৰ পৰিচয়

শ্ৰীত্ৰৈলোক্য নাথ গোস্বামীৰ জন্ম হৈছিল ১৯০৬ চনত নলবাৰী জিলাৰ অন্তৰ্গত নলবাৰী সত্ৰত। তেখেতৰ পিতাকৰ নাম আছিল যামিনীকান্ত গোস্বামী আৰু মাতৃৰ নাম আছিল অমৃতপ্ৰিয়া দেৱী। তেখেতে নলবাৰী গৰ্ডন হাইস্কুলৰ পৰা ১৯২৬ চনত মেট্ৰিক পাছ কৰে। ১৯৩২ চনত তেখেতে কটন কলেজৰ পৰা ইংৰাজী সাহিত্য বিষয়ত এম.এ ডিগ্ৰী লাভ কৰে। তেখেতৰ কৰ্মজীৱন আৰম্ভ হয় কলিকতাৰ অক্সফোৰ্ড ইউনিভাৰ্ছিটি প্ৰেছ নামৰ প্ৰকাশন প্ৰতিষ্ঠানটোত। পৰৱৰ্তী সময়ত বিভিন্ন শিক্ষানুষ্ঠানত শিক্ষকতা কৰাৰ পিছত কেইমাহমানৰ কাৰণে কটন কলেজৰ ইংৰাজী বিভাগত সহকাৰী অধ্যাপক হিচাপে নিযুক্ত হয়। তদুপৰি তেখেতে ছিলেটৰ মুৰাৰীচাঁদ কলেজত প্ৰায় তিনিবছৰ কাল সহকাৰী অধ্যাপক হিচাপে কৰ্মৰত হৈ আছিল। পৰৱৰ্তী সময়ত ১৯৪৫ চনত নলবাৰী কলেজৰ প্ৰতিষ্ঠাপক অধ্যক্ষ হিচাপে যোগ দিয়ে আৰু ১৯৬৮ চনত চাকৰিৰ পৰা অৱসৰ গ্ৰহণ কৰে। আধুনিক গল্প সাহিত্য, নন্দনতত্ত্ব: প্ৰাচ্য আৰু পাশ্চাত্য, সাহিত্যকলা আৰু তাৰ বিচাৰ, চিন্তা তৰংগ আদি তেখেতৰ উল্লেখযোগ্য সাহিত্যকৰ্ম। তেখেত ১৯৬০ আৰু ১৯৬১ চনৰ অসম সাহিত্য সভাৰ পলাশবাৰী আৰু গোৱালপাৰা অধিৱেশনৰ সভাপতি আছিল।

গ্ৰন্থখনৰ অন্তৰ্ভাগ

প্ৰথম অধ্যায়
এই অধ্যায়ত সাহিত্য, সাহিত্য আৰু সমাজ, শব্দশক্তি সম্পৰ্কে আলোচনা কৰিছে।
দ্বিতীয় অধ্যায়
এই অধ্যায়ত সংস্কৃত অলংকাৰ শাস্ত্ৰৰ বিভিন্ন মতবাদ আৰু কাব্যৰ আত্মা সম্পৰ্কে আলোচনা কৰিছে।
তৃতীয় অধ্যায়
এই অধ্যায়ত গদ্য আৰু পদ্য, জীৱনৰ ওপৰত কবিতাৰ প্ৰভাৱ, কলা,কবিতা আৰু ধৰ্ম সম্পৰ্কে আলোচনা কৰিছে।
চতুৰ্থ অধ্যায়
এই অধ্যায়ত নাটক, নাট্যৰস, ট্ৰেজেডী,আধুনিক পাশ্চাত্য নাট্য সাহিত্য, এবছাৰ্ড নাটক আৰু অস্তিত্ববাদ সম্পৰ্কে আলোচনা কৰিছে।
পঞ্চম অধ্যায়
এই অধ্যায়ত উপন্যাস আৰু চুটিগল্প সম্পৰ্কে আলোচনা কৰিছে।
ষষ্ঠ অধ্যায়
এই অধ্যায়ত সমালোচনা, প্ৰাচীন আৰু আধুনিক সাহিত্য, আধুনিক সাহিত্যৰ দৃষ্টিভংগী আদি বিষয় সম্পৰ্কে আলোচনা কৰিছে।

তথ্যসূত্ৰ

শ্ৰেণী:অসমীয়া গ্ৰন্থ
কথা পাতোঁ আহাঁ

কথা পাতোঁ আহাঁ শিশু-কিশোৰৰ বাবে অসমীয়া ভাষাত ৰচিত এখন গ্ৰন্থ। গ্ৰন্থখনৰ লেখক মাণিক দাস।

উদ্ধৃতিসমূহ

সংসাৰৰ অধিকাংশ মানুহৰে ভোগ স্পৃহা অন্তহীন৷ কেৱল লাগিয়েই থাকে৷ এই লগাৰ শেষ নাই৷ কিন্তু ধনৰ সীমাবদ্ধতা এইখিনিতে যে সি কেৱল জাগতিক ভোগ-সুখৰ যোগান ধৰিব পাৰে৷ মানসিক ক্ষুধা নিবৃত্তিৰ ব্যৱস্থা কৰিব নোৱাৰে৷
তুমি কেনেদৰে জীয়াই থাকিবা সেইটো তোমাৰ কথা৷ জাপি দিয়া কথা নহয়৷ কিন্তু যেনেকৈয়ে জীয়াই নাথাকা কিয়, মানৱীয় প্ৰমূল্যসমূহ বাদ দি জীয়াই নাথাকিবা৷
সংসাৰত কোনো মানুহেই পূৰ্ণ বা নিখুঁত নহয়৷ সকলোৰে দোষ-ত্ৰুটী থাকে৷ থাকে, স্খলন-পতন, সীমাবদ্ধতা আৰু অক্ষমতা৷ মানুহৰ মহৎ বৈশিষ্ট্য হৈছে এয়ে যে ইচ্ছা কৰিলে এইবোৰ সি চেৰাই যাব পাৰে৷
মানুহৰ লগত যিমানে মিলিবা, সিমানে তোমাৰ অভিজ্ঞতাৰ ভঁৰাল চহকী হ’ব৷ জগতখন ডাঙৰ হ’ব৷ সম্পৰ্ক গঢ়ি তোলা আৰু তাক ধৰি ৰখাটো এটা আৰ্ট৷
সমাজক লাগে বিবেকবোধসম্পন্ন সুনাগৰিক৷ যিসকল বিবেকৰ নিৰ্দেশত চলে, তেওঁলোকে নিজৰ স্বাৰ্থৰ অনুকূলে কথা নকয়, সমাজৰ স্বাস্থ্যৰ হকে কথা কয়, সমাজৰ অহিত সাধিব পৰা সকলো কামৰ পৰা বিৰত থাকে৷ লগতে সমাজৰ নৈতিক আদৰ্শ যাতে ক্ষুন্ন নহয় তাৰ বাবে সতৰ্ক থাকে, সজাগ ৰাখে বিবেকক৷

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:অসমীয়া শিশু সাহিত্য
ভীমবৰ দেউৰী

ভীমবৰ দেউৰী (১৯০৩-১৯৪৭) অসমৰ এগৰাকী জননেতা আৰু আইনজ্ঞ। শিৱসাগৰৰ পানীদিহিঙত জন্মগ্ৰহণ কৰা দেউৰীয়ে কটন কলেজ আৰু প্ৰেচিডেন্সি কলেজত উচ্চশিক্ষা গ্ৰহণ কৰিছিল। আইনৰ শিক্ষা লাভ কৰি এওঁ ওকালতিৰ লগতে সনাজসেৱাতো জড়িত হৈ পৰে। অসমৰ ভূমিপুত্ৰসকলৰ উন্নয়নৰ বাবে তেওঁ ট্ৰাইবেল লীগৰ জন্ম দিয়ে আৰু ইয়াৰ সাধাৰণ সম্পাদকৰূপে একেৰাহে ১৩ বছৰ কাৰ্যনিৰ্বাহ কৰে। গ্ৰুপিং ব্যৱস্থাৰ জৰিয়তে অসমক পূব পাকিস্তানৰ লগত সুমুৱাব খোজা প্ৰচেষ্টা খণ্ডন কৰাত তেওঁ গুৰুত্বপূৰ্ণ ভূমিকা গ্ৰহণ কৰিছিল। মাত্ৰ ৪৪ বছৰ বয়সতে মৃত্যুবৰণ কৰা ভীমবৰ দেউৰীক "জননেতা" বুলি অভিহিত কৰা হয়।

জন্ম আৰু শিক্ষা

১৯০৩ চনৰ ১৬ মে’ত শিৱসাগৰ জিলাৰ পানীদিহিং অঞ্চলৰ বৰগাঁৱত ভীমবৰ দেউৰীৰ জন্ম হয়। তেওঁৰ পিতৃৰ নাম আছিল গদাৰাম দেউৰী আৰু মাতৃৰ নাম আছিল বাজং দেউৰী। দেউতাক দেউৰী জনগোষ্ঠীৰ বৰগঞা খেলৰ পুৰণি শদিয়াৰ তাম্ৰেশ্বৰী মন্দিৰৰ পূজাৰী বৰদেউৰী বংশৰ আছিল।

১৯০৮ চনত বৰগাঁও প্ৰাথমিক বিদ্যালয়ত তেওঁ প্ৰাথমিক শিক্ষা আৰম্ভ কৰে। সৰুৰে পৰাই পঢ়াশুনাত মেধাৱী হোৱা হেতুকে ১৯১৩ চনত ভীমবৰ দেউৰীয়ে শিৱসাগৰ মহকুমাৰ ভিতৰত প্ৰাথমিক বিদ্যালয়ৰ চূড়ান্ত পৰীক্ষাত প্ৰথম স্থান অধিকাৰ কৰিছিল। পিছলৈ শিৱসাগৰ এম.ভি স্কুলৰ পৰা মাহে চাৰি টকীয়া জলপানি লাভ কৰি কৃতিত্বৰে পাছ কৰে আৰু শিৱসাগৰ উচ্চ ইংৰাজী বিদ্যালয়তো শিক্ষা গ্ৰহণ কৰে। ১৯২৫ ত তেখেতে কটন কলেজত নামভৰ্ত্তি কৰিছিল। ১৯২৫ত দিয়া এনট্ৰেন্স পৰীক্ষাত তেওঁ পাঁচটা বিষয়ত লেটাৰসহ প্ৰথম বিভাগত উত্তীৰ্ণ হৈ ১৫ টকাৰ এটি বৃত্তিও লাভ কৰিছিল। ১৯২৭ত তেওঁ আই এ পৰীক্ষাত প্ৰথম বিভাগত উত্তীৰ্ণ হৈ দৰ্শনত অনাৰ্ছ লৈ কটন কলেজত বি.এ পঢ়িবৰ বাবে নামভৰ্ত্তি কৰে। কটন কলেজত পঢ়া কালতে বৰ্ণ হিন্দু ছাত্ৰসকলে জনগোষ্ঠীয় ছাত্ৰসকলক আন এটা মেছত খোৱা-মেলা কৰিবলৈ দিয়া বৈষম্যমূলক ব্যৱস্থাৰ প্ৰতিবাদ কৰিছিল। সমগ্ৰ দেউৰী জনগোষ্ঠী আৰু পানীদিহিং অঞ্চলৰ লোকৰ মাজত ভীমবৰ দেউৰীয়েই প্ৰথম স্নাতক।

২০২০ চনত দেউৰী সাহিত্য সভাৰ ৩৪ সংখ্যক দ্বি-বাৰ্ষিক অধিবেশনত মুখ্যমন্ত্ৰী সৰ্বানন্দ সোণোৱালে ঘোষণা কৰে যে অসম চৰকাৰে ভীমবৰ দেউৰীৰ নামত এক স্মৃতি ক্ষেত্ৰ নিৰ্মাণ কৰিব।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ ৰাজনীতিক
ৰাজখোৱা হত্যাকাণ্ড

ৰাজখোৱা হত্যাকাণ্ডই ১৯৭০ চনত ধুবুৰীত সংঘটিত এক লোমহৰ্ষক হত্যাকাণ্ডক সূচায়। গোৱালপাৰা জিলাৰ সদ্য অৱসৰপ্ৰাপ্ত জিলা আৰু সত্ৰ ন্যায়াধীশ উপেন্দ্ৰ নাথ ৰাজখোৱাই তেওঁৰ চৰকাৰী বাসভৱনত ১৯৭০ চনৰ ১০ ফ্ৰেব্ৰুৱাৰীত তেওঁৰ পত্নী আৰু বৰজীয়ৰীক হত্যা কৰি গাঁতত পুতি থয়। আকৌ গুৱাহাটীত পঢ়ি থকা মাজু আৰু সৰু জীয়ৰীকো মাতি আনি সেই মাহৰে ২৫ তাৰিখে তেওঁলোককো হত্যা কৰে আৰু আগৰ বাৰৰ দৰেই গাঁতত পুতি থয়। ৰাজখোৱাই সংঘটিত কৰা এই হত্যাকাণ্ডত সহযোগিতা কৰে তেওঁৰ অৰ্ডালী উমেশ বৈশ্যই। এই জঘন্য অপৰাধৰ শাস্তি স্বৰূপে ১৯৭৬ চনত ৰাজখোৱাক যোৰহাট কাৰাগাৰত ফাঁচী দিয়া হয়।

হত্যাকাণ্ড

১৯৬৯-ত উপেন ৰাজখোৱাই ধুবুৰীত জিলা আৰু সত্ৰ ন্যায়ধীশ ৰূপে যোগদান কৰে। প্ৰথমে তেওঁ কেইদিনমান অকলে চাৰ্কিট হাউচত আছিল আৰু তাৰপিছত তেওঁ চৰকাৰী বাসভৱনলৈ স্থানান্তৰিত হয়। ১৯৬৯ চনৰ পূজাৰ বন্ধত গুৱাহাটীৰ ভাৰাঘৰৰ পৰা পত্নী পুতুলী ৰাজখোৱা, বৰজীয়ৰী নিৰ্মালী (লিনু), মাজু জীয়ৰী জোনালী (লুনা) আৰু সৰু জীয়ৰী ৰূপালী (ৰূপলেখা ওৰফে ভণ্টু) ধুবুৰীলৈ আহে। বন্ধ খোলাৰ পিছত সন্দিকৈ কলেজত পঢ়ি থকা মাজু জীয়ৰী জোনালী আৰু সৰু জীয়ৰী ৰূপালী পুনৰ গুৱাহাটীলৈ উভতি যায়।

মৃতদেহকেইটা ক’ত পেলাইছে, দেখুৱাই দিবলৈ আৰু তেওঁৰ এই ভাষ্য দন্দাধীশৰ ওচৰত লিপিবদ্ধ কৰাবলৈ তেওঁক লৈ আহিব বিচৰাত পেটত চুৰিকাঘাত কৰি আত্মহত্যাৰ প্ৰচেষ্টা চলায়। ততাতৈয়াকৈ তেওঁক হাস্পাতালত ভৰ্তি কৰোৱা হয়। অলপ সুস্থ হোৱাৰ পিছত তেওঁৰ ওপৰত পুনৰ জেৰা চলোৱা হয়। অৱশেষত ৯ আগষ্টত তেওঁ সঁচা কথা প্ৰকাশ কৰে। আৰক্ষীৰ আগত তেওঁ জনায় যে তেওঁৰ অৰ্ডালী উমেশ বৈশ্যৰ সহযোগত তেওঁ পত্নী আৰু তিনিওজনী জীয়েকক হত্যা কৰি তেওঁৰ বাসভৱনৰ চৌহদতে পুতি থৈছে। গুৱাহাটীৰ পৰা উমেশক গ্ৰেপ্তাৰ কৰা হ’ল। তেওঁ দেখুৱাই দিয়া স্থানতে দুটাকৈ গাঁতত মৃতদেহ চাৰিটা উদ্ধাৰ হয়।
১৯৭৭ চনত ৰাজখোৱা হত্যাকাণ্ডক শিথিল আধাৰ (loosely base) হিচাপে লৈ নিৰ্মিত, আনোৱাৰ হুছেইন পৰিচালিত পাপ আৰু প্ৰায়শ্চিত্ত নামৰ এখন অসমীয়া চলচ্চিত্ৰ মুক্তি লাভ কৰে।
২০২২-২৩ বৰ্ষত বৰদৈচিলা থিয়েটাৰত উপেন ৰাজখোৱাৰ কাহিনীৰ আধাৰত অভিজিত ভট্টাচাৰ্য ৰচিত ফাঁচিকাঠত ৰাজখোৱা শীৰ্ষক নাটখন মঞ্চস্থ কৰা হয়।

তথ্য সংগ্ৰহ

শ্ৰেণী:অপৰাধ
নাহৰকটীয়া মহাবিদ্যালয়

নাহৰকটীয়া মহাবিদ্যালয় কলা আৰু বাণিজ্য শাখাৰ ছাত্ৰ ছাত্ৰীৰ বাবে উচ্চ শিক্ষাৰ এক কেন্দ্ৰস্থল। নাহৰকটীয়া মহাবিদ্যালয়খন ১৯৬৪ চনত স্থানীয় জনসাধাৰণৰ উদ্যোগত প্ৰতিষ্ঠিত হৈছিল। চহৰৰ শান্তিময় পৰিৱেশত থকা এই মহাবিদ্যালয়খন নাহৰকটীয়াৰ পৰা প্ৰায় তিনি কিলোমিটাৰ দূৰত অৱস্থিত৷

অন্তৰ্ভুক্ত আৰু স্বীকৃতি

মহাবিদ্যালয়খন ডিব্ৰুগড় বিশ্ববিদ্যালয়ৰ অন্তৰ্গত, উপধাৰা ২ (F) আৰু ১২ (B) -ৰ অধীনত বিশ্ববিদ্যালয় মঞ্জুৰি কমিশন (University Grants Commission) -ৰ দ্বাৰা স্বীকৃত আৰু বেঙ্গালুৰুৰ 'ৰাষ্ট্ৰীয় মূল্যাংকন আৰু প্ৰত্যাপন পৰিষদ' (National Assessment & Accreditation Council চমুকৈ NAAC) -ৰ দ্বাৰা অনুমোদিত।

তথ্য সংগ্ৰহ

বাহ্যিক সংযোগ

শ্ৰেণী:অসমৰ শৈক্ষিক প্ৰতিষ্ঠান
লাৱাছড়া ৰাষ্ট্ৰীয় উদ্যান

লাৱাছড়া ৰাষ্ট্ৰীয় উদ্যান বাংলাদেশৰ এখন ৰাষ্ট্ৰীয় উদ্যান আৰু প্ৰকৃতি সংৰক্ষিত বনাঞ্চল৷ ই দেশখনৰ উত্তৰ-পূব অঞ্চলৰ কমলগঞ্জ উপাজিলা আৰু মৌলভিবজাৰ জিলাত অৱস্থিত। ৰাষ্ট্ৰীয় উদ্যানখন ২,৭৪০ হেক্টৰ (২৭.৪ কিলোমিটাৰ বৰ্গফুট) পশ্চিম ভানুগাচ সংৰক্ষিত বনাঞ্চলৰ ভিতৰত অৱস্থিত।

লাৱাছড়া ৰাষ্ট্ৰীয় উদ্যানত প্ৰায় ১২৫০ হেক্টৰ (১২.৫ কিলোমিটাৰ বৰ্গফুট) অৰ্ধ-চিৰসেউজ বন আৰু মিশ্ৰিত পৰ্ণপাতী বন আছে। ১৯৭৪ চনৰ বন্যপ্ৰাণী আইন অনুসৰি ১৯৯৬ চনৰ ৭ জুলাইত বাংলাদেশ চৰকাৰে এই ভূমিভাগক ৰাষ্ট্ৰীয় উদ্যান হিচাপে ঘোষণা কৰে।

অৱস্থান

ঢাকাৰপৰা প্ৰায় ১৬০ কিলোমিটাৰ (৯৯ মাইল) উত্তৰ-পূব আৰু চিলেটৰপৰা ৬০ কিলোমিটাৰ (৩৭ মাইল) দূৰত্বত লাৱাছড়া অৱস্থিত। শ্ৰীমংগল উপজিলা চহৰৰপৰা ই ৮ কিলোমিটাৰ (৫.০ মাইল) দূৰৈত অৱস্থিত। লাৱাছড়া ৰাষ্ট্ৰীয় উদ্যানৰ ভূ-প্ৰকৃতি পাহাৰীয়া মাটিৰে গঠিত। এই উদ্যানখন ওখ আৰু চাপৰ টিলাৰ‍ে বিস্তৃত। বনাঞ্চলৰ মাটিত বালিৰ পৰিমাণ বেছি হোৱাৰ বাবে বহু পৰিমাণে শিল দেখা যায়। অৰণ্যৰ মাজেৰে বহু পাহাৰীয়া নিজৰা বৈ গৈছে। ইয়াৰে দুই-এটা নিজৰাৰ বাহিৰে বাকীবোৰত বাৰিষাৰ সময়তহে পানী থাকে। নিজৰাৰ পানী পৰিষ্কাৰ, স্ফটিক স্বচ্ছ আৰু ঠাণ্ডা। খৰালিতো পানী থকা নিজৰাৰ ওচৰত বন্যপ্ৰাণী দেখা পোৱা যায়।

লাৱাছড়াৰ জলবায়ু সাধাৰণতে উষ্ণ, ফেব্ৰুৱাৰী মাহত গড়ে ২৬.৮ ডিগ্ৰী চেলছিয়াছ (৮০.২ ডিগ্ৰী ফাৰেনহাইট)ৰ পৰা জুন মাহত ৩৬.১ ডিগ্ৰী চেলছিয়াছ (৯৭.০ ডিগ্ৰী ফাৰেনহাইট) হয়। গোটেই বছৰজুৰি‍ আৰ্দ্ৰতা অধিক হয়, আৰু লাৱাছড়াত সঘনাই বৰষুণ আৰু মাজে মাজে ঘূৰ্ণীবতাহৰ ধুমুহাও হয়।

ৱেষ্টাৰ্ণ হুলক গিবন (Hoolock hoolock) ভাৰতত পোৱা এবিধ উচ্চ শ্ৰেণীৰ বান্দৰ প্ৰজাতি৷ ই শীৰ্ষ ২৫ টা বিলুপ্তপ্ৰায় বান্দৰ প্ৰজাতিৰ ভিতৰত অন্যতম আৰু লাৱাছড়াত পোৱা ছবিধ বান্দৰ প্ৰজাতিৰ ভিতৰত অন্যতম। ২০০৭ চনৰ গণনাত লাৱাছড়া আৰু বৃহত্তৰ পশ্চিম ভানুগাচ সংৰক্ষিত বনাঞ্চলত ১৭টা পৰিয়ালত মাত্ৰ ৬২টা হলৌ বান্দৰ পোৱা গৈছিল। তথাপিও এইটোৱেই হৈছে বাংলাদেশৰ আটাইতকৈ বেছি জীয়াই থকা গিবনৰ জনসংখ্যা। লাৱাছড়াৰ হলৌৰ সংখ্যাক অতি গুৰুত্বপূৰ্ণ বুলি গণ্য কৰা হয় কাৰণ ই ৱেষ্টাৰ্ণ হুলক গিবন বা হলৌ বান্দৰৰ শেষ কাৰ্য্যক্ষম সংখ্যা হ'ব পাৰে যি পৰৱৰ্তী শতিকালৈকে জীয়াই থাকিব।

চিত্ৰশালা

তথ্যসূত্ৰ

শ্ৰেণী:ৰাষ্ট্ৰীয় উদ্যান
শ্ৰেণী:বাংলাদেশ
অপূৰ্ব শৰ্মা

অপূৰ্ব শৰ্মা অসমৰ এগৰাকী প্ৰসিদ্ধ গল্পকাৰ, চলচ্চিত্ৰ সমালোচক, সাংবাদিক, সম্পাদক, আৰু শিক্ষাবিদ। তেওঁ হৈছে সৌৰভ কুমাৰ চলিহাই প্ৰৱৰ্তন কৰা অসমীয়া গল্প-সাহিত্যৰ আধুনিকতাবাদী ধাৰাটোৰ অন্যতম গল্পকাৰ। শৰ্মা ২০০০ চনত তেওঁৰ গল্প সংকলন 'বাঘে টাপুৰ ৰাতি'ৰ বাবে অসমীয়া ভাষাৰ সাহিত্য অকাডেমি বঁটা আৰু ২০১৫ চনত অসম উপত্যকা সাহিত্য বঁটাৰে সন্মানিত হৈছে। তেখেত এগৰাকী বিশিষ্ট চলচ্চিত্ৰ-সমালোচকো। তেখেতৰ অসমীয়া চলচ্চিত্ৰৰ ছাঁ-পোহৰ নামৰ গ্ৰন্থখনে ২০০২ চনত ৰাষ্ট্ৰীয় চলচ্চিত্ৰ বঁটা প্ৰতিযোগিতাত চলচ্চিত্ৰ বিষয়ক শ্ৰেষ্ঠ গ্ৰন্থৰ স্বৰ্ণকমল সন্মান লাভ কৰিছিল। অপূৰ্ব শৰ্মাৰ হলধৰ গল্পৰ আধাৰত সঞ্জীৱ হাজৰিকাৰ দ্বাৰা নিৰ্মিত হলধৰ (১৯৯২) চলচ্চিত্ৰখনে পৰিচালকৰ প্ৰথম চলচ্চিত্ৰ শিতানত শ্ৰেষ্ঠতাৰ ৰাষ্ট্ৰীয় বঁটা ( স্বৰ্ণকমল) লাভ কৰে।

কৰ্মজীৱন

গুৱাহাটী বিশ্ববিদ্যালয়ৰ পৰা অৰ্থনীতিৰ স্নাতকোত্তৰ ডিগ্ৰী লৈ সাংবাদিক হিচাপে কৰ্মজীৱন আৰম্ভ কৰে। পাছত নগাঁও ছোৱালী মহাবিদ্যালয়ত অধ্যাপক হিচাপে যোগদান কৰি সেই মহাবিদ্যালয়ৰে অধ্যক্ষ হৈ অৱসৰ লয়।

দ্য আছাম ট্ৰিবিউনত এগৰাকী ষ্টাফ ৰিপ'ৰ্টাৰ হিচাপে সাংবাদিকতাৰ জগতত প্ৰৱেশ । নগাঁও ছোৱালী মহাবিদ্যালয়ৰ পৰা অধ্যক্ষ হিচাপে অৱসৰ গ্ৰহণৰ পিছত পুনৰ সাংবাদিকতাৰ আৰম্ভণি । এইবাৰ দ্য ছেণ্টিনেল কাকত গোষ্ঠীৰ পৰা প্ৰকাশিত দৈনিক অসমীয়া বাতৰি কাকত 'আজিৰ অসম'ত সম্পাদক হিচাপে যোগদান । প্ৰায় দহ বছৰ কাল এই দায়িত্ব পালন কৰে ।

সাহিত্যিক অৱদান

গল্প সংকলন

বন্ধুৰ পথৰ কেইজনমান ডেকামানুহ (১৯৭৭)
শুভ-বাৰ্তা (১৯৮৫)
বাঘে টাপুৰ ৰাতি (১৯৯৬)
বিপুলৰ যুদ্ধ-সজ্জা আৰু কিছুমান কাহিনীৰ কাহিনী (২০০২)
নাগৰিক (২০০৯)
এজন কবিৰ মৃত্যু আৰু এজোপা বাৰমহীয়া আম (২০১৪)
শীতৰ বতাহ আৰু বৰষুণ (অক্টোবৰ, ২০২১)

অন্যান্য

অসমীয়া চলচ্চিত্ৰৰ ছাঁ-পোহৰ (২০০১)
Jyotiprasad as a Film Maker (২০০৫)
শব্দ প্ৰতিমা সাহিত্য চলচ্চিত্ৰ

উল্লেখযোগ্য বঁটা

সাহিত্য অকাডেমি বঁটা (২০০০, 'বাঘে টাপুৰ ৰাতি' গল্প-সংকলনৰ বাবে)
চলচ্চিত্ৰ বিষয়ক শ্ৰেষ্ঠ গ্ৰন্থৰ ৰাষ্ট্ৰীয় চলচ্চিত্ৰ বঁটা (২০০২, অসমীয়া চলচ্চিত্ৰৰ ছাঁ-পোহৰৰ বাবে)
অসম উপত্যকা সাহিত্য বঁটা (২০১৫)

তথ্য সংগ্ৰহ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া গল্পকাৰ
শ্ৰেণী:অসমীয়া প্ৰবন্ধকাৰ
শ্ৰেণী:চলচ্চিত্ৰ সমালোচক
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
শ্ৰেণী:অসম উপত্যকা সাহিত্য বঁটা বিজয়ী
শ্ৰেণী:অ-কাহিনীমূলক গ্ৰন্থৰ লেখক
এলজিবিটি অভিভাৱক

এলজিবিটি অভিভাৱক
মানে এলজিবিটি সমাজৰ লোকসকলে এজন বা ততোধিক সন্তানক অভিভাৱক বা পোষক হিচাপে ডাঙৰ-দীঘল কৰা বা যত্ন লোৱা। ইয়াৰ ভিতৰত আছে:
দুজন পুৰুষ বা দুগৰাকী মহিলা দম্পতীয়ে ডাঙৰ-দীঘল কৰা শিশু (সমকামী অভিভাৱকত্ব),
একক এলজিবিটি পিতৃ-মাতৃৰ দ্বাৰা ডাঙৰ-দীঘল কৰা শিশু
বিপৰীত লিংগৰ দম্পতীয়ে ডাঙৰ-দীঘল কৰা শিশু য’ত অন্ততঃ এজন অভিভাৱক এলজিবিটি সমাজৰ হয়।

বৈজ্ঞানিক গৱেষণাই ধাৰাবাহিকভাৱে দেখুৱাইছে যে সমকামী পিতৃ-মাতৃসকল বিষমকামী পিতৃ-মাতৃৰ দৰেই সুস্থ তথা সক্ষম, আৰু তেওঁলোকৰ সন্তানসকল বিষমকামীসকলে ডাঙৰ-দীঘল কৰা সন্তানৰ দৰে মানসিকভাৱে সুস্থ আৰু ভালদৰে সমন্বিত।

প্ৰকাৰ

এলজিবিটি সমাজৰ লোকসকলে বিভিন্ন উপায়েৰে অভিভাৱক হ’ব পাৰে।

তুলি লোৱা

২৭খন দেশ আৰু কিছুমান উপ-ৰাষ্ট্ৰীয় অঞ্চলত একে লিংগৰ দম্পতীয়ে যৌথভাৱে সন্তান তুলি লোৱাটো বৈধ। তদুপৰি ৫খন দেশে কোনো ধৰণৰ সতি-সন্ততিৰ দত্তক লোৱাৰ বৈধতা প্ৰদান কৰিছে। আন্তৰ্জাতিকভাৱে তুলি লোৱা ক্ষেত্ৰত, বৰ্তমান কোনো দেশেই আন্তঃৰাষ্ট্ৰীয় গ্ৰহণৰ সৈতে সক্ৰিয়ভাৱে জড়িত নহয় (যেনে চীন, গুৱেটামালা) মুকলিকৈ চিনাক্ত কৰা লেচবিয়ান আৰু গে লোকসকলক গ্ৰহণ কৰাৰ অনুমতি দিয়ে।

ছাৰগেচি

কিছুমান সমকামী দম্পতীয়ে চেৰ’গেট গৰ্ভধাৰণ কৰাৰ সিদ্ধান্ত লয়। এগৰাকী চেৰ’গেট হ’ল গৰ্ভ থকা এগৰাকী মহিলা যি দাতাই দিয়া বা সংগীয়ে দিয়া শুক্ৰাণুৰ দ্বাৰা নিষিক্ত কৰা কণীলৈ গৰ্ভধাৰণ কৰে। কিছুমান মানুহ পইছাৰ বাবে, আন কিছু মানৱীয় কাৰণত বা কিছু দুয়োটাৰে বাবে চেৰ’গেট হয়।

কৃত্ৰিম ইঞ্চেমিনেচন

ইঞ্চেমিনেচন হৈছে লেচবিয়ান দম্পতীয়ে সাধাৰণতে ব্যৱহাৰ কৰা পদ্ধতি। এই পদ্ধতিত দাতাৰ শুক্ৰাণুৰে নিষিক্ত কৰা বেজী চিৰিঞ্জৰ জৰিয়তে এজন সংগীক দিয়া হয়। শুক্ৰাণু উৎপন্ন কৰা একাংশ দাতাই মানৱীয়তাৰ বাবে নিজৰ শুক্ৰাণু দান কৰে, আন কিছুৱে অৰ্থৰ বাবে বা কিছুৱে দুয়োটাৰে বাবে নিজৰ শুক্ৰাণু দান কৰে। কিছুমান দেশত দাতাই নিজৰ পৰিচয় লুকুৱাই ৰাখিব পাৰে (উদাহৰণস্বৰূপে: স্পেইনত) আৰু আন কিছুমান দেশত, দাতাৰ পৰিচয় জনোৱাটো বাধ্যতামূলক (উদাহৰণস্বৰূপে: যুক্তৰাজ্যত)।

পাৰস্পৰিক আইভিএফ

ৰেচিপ্ৰ’কেল আইভিএফ লেছবিয়ান স্কলে ব্যবহাৰ কৰে। ইন ভিট্ৰ’ ফৰ্টিলাইজেচন ব্যৱহাৰ কৰি এগৰাকী সংগীৰ কণীৰ পৰা ভ্ৰূণ তৈয়াৰ কৰি আনগৰাকী সংগীক গৰ্ভধাৰণ কৰোৱা হয়।

পদ্ধতি বিকশিত কৰা

বৰ্তমান বিজ্ঞানীসকলে সমকামি সকলক সহায় কৰিব পৰা বিকল্প ধৰণৰ প্ৰজননৰ ওপৰত গৱেষণা কৰি আছে। ইয়াৰে এটা সম্ভাৱনা হ’ল ছালৰ ষ্টেম কোষৰ পৰা শুক্ৰাণু আহৰণ কৰা পদ্ধ্তি।

লগতে চাওক

সমকামিতা
একে লিংগৰ সম্পৰ্ক
একে লিংগৰ বিবাহ

তথ্য সংগ্ৰহ

উৎস প্ৰসংগ

শ্ৰেণী:এলজিবিটিশ্ৰেণী:সমকামিতা
ৰুদ্ৰ (চলচ্চিত্ৰ)

ৰুদ্ৰ হʼল ১৯৮৯ চনত মুক্তিপ্ৰাপ্ত ভাৰতীয় কন্নড় ভাষাৰ এখন একচনধৰ্মী চলচ্চিত্ৰ। ছবিখন পৰিচালক কে. এছ. আৰ. দাসে ৰচনা তথা পৰিচালনা কৰিছিল। ছবিখনৰ মুখ্য চৰিত্ৰত অভিনয় কৰিছিল অভিনেতা বিষ্ণুবৰ্ধন আৰু অভিনেত্ৰী খুছবু সুন্দৰে আৰু পাৰ্শ্ব চৰিত্ৰত অভিনয় কৰিছিল বজ্ৰমুনি, কে. এছ. অশ্বথ এবং লোহিতাস্বই। ছবিখনৰ সংগীতৰ ৰচনা কৰিছিল গংগাই অমৰেনে আৰু চিনেমেট’গ্ৰাফী কৰিছিল লক্ষ্মণে। ছবিখনক তামিল ভাষাত খুছবু খুছবুথান নামেৰে ডাব কৰা হৈছিল। পৰিচালক দাসে ইন্সপেক্টৰ ৰুদ্ৰ নামেৰে তেলুগু ভাষাত ছবিখন পুনৰ নিৰ্মাণ কৰিছিল, যʼত অভিনেতা কৃষ্ণই মুখ্য চৰিত্ৰত অভিনয় কৰিছিল।

অভিনয় শিল্পী

ইন্সপেক্টৰ ৰুদ্ৰ কুমাৰৰ চৰিত্ৰত বিষ্ণুবৰ্ধন
আশাৰ চৰিত্ৰত খুছবু সুন্দৰ
ধৰ্মৰাজৰ চৰিত্ৰত চাৰুহাচান
ৰাণীৰ চৰিত্ৰত অৰুণা
ভুজং ৰাওৰ চৰিত্ৰত বজ্ৰমুনি
ইন্সপেক্টৰ সদাশিৱৰ চৰিত্ৰত কে. এছ. অশ্বথ
জনকম্মাৰ চৰিত্ৰত পাণ্ডাৰী বাই
মাইকেলৰ চৰিত্ৰত বিজয়কাশী
বালাকৃষ্ণ
ডিএচপি সোমশেখৰৰ চৰিত্ৰত সুন্দৰ কৃষ্ণ উৰ্ছ
মহীশূৰ লোকেশ
লোহিতাস্ব
সুধাৰ চৰিত্ৰত অভিনয়া

সংগীত

সংগীত শিল্পী গঙ্গাই অমৰেনে চলচ্চিত্ৰখনৰ সংগীত ৰচনা কৰিছিল। ছবিখনত তেওঁক অমৰ হিচাপে কৃতিত্ব দিয়া হৈছিল। সংগীতা মিউজিক লেবেলত ছবিখনৰ অডিঅʼ মুক্তি পাইছিল।

তথ্য উৎস

বাহ্যিক সংযোগ

শ্ৰেণী:১৯৮৯ বৰ্ষৰ চলচ্চিত্ৰ
শ্ৰেণী:কানাড়া চলচ্চিত্ৰ
শ্ৰেণী:ভাৰতৰ চলচ্চিত্ৰ
পুনৰপঠন আৰু অন্যান্য প্ৰসঙ্গ

পুনৰপঠন আৰু অন্যান্য প্ৰসঙ্গ ড° পৰী হিলৈদাৰীৰ এখন সমালোচনাত্মক প্ৰৱন্ধৰ সংকলন। বনলতাই প্ৰকাশ কৰা গ্ৰন্থখনৰ প্ৰথম প্ৰকাশ হয় ২০২৪ চনৰ ছেপ্টেম্বৰত।

উদ্ধৃতি

"কেৱল দেশ আৰু জাতিৰ সীমাতে আৱদ্ধ হৈ নাথাকি পৃথিৱীৰ অনান্য দেশৰ ভাষা-সংস্কৃতি-সাহিত্যৰ সৈতে পৰিচিত লাভ কৰি বিশ্ব ভাতৃত্ববোধৰ পৰিৱেশ সৃষ্টি কৰিবলৈ সকলো দেশৰে সাহিত্য অধ্যয়নৰ প্ৰয়োজন।"
"ৰ'লা বাৰ্থে 'Any text is an intertext' বুলি কোৱাৰ অৰ্থটো তেনেকুৱাই-প্ৰত্যেক পাঠ এক আন্তঃপাঠ আৰু প্ৰত্যেক পাঠেই সেই অৰ্থত এক পুনৰ পঠন।সহজ ভাষাত ক'বলৈ গ'লে প্ৰত্যেক পাঠৰে পূৰ্ব জীৱন আৰু পৰজনম দুয়োটাই থাকে।"
"সাম্প্ৰতিক কালৰ যিসকল লেখকৰ সাহিত্যকৰ্মক 'উত্তৰাধুনিক' বুলি আখ্যা দিয়া হয়,মন কৰিলে দেখা যায় যে আনকি সেইসকল লেখকৰ লেখাকো সম্পূৰ্ণভাৱে উত্তৰাধুনিক বুলি ক'ব পৰা নাযায়।"
" 'A poem is a response to a poem,as a poet is a response to a poet,or a person to his parent.' হেৰল্ড ব্লোমে 'A Map of Misreading'নামৰ কিতাপখনত খুব গুৰুত্বপূৰ্ণ কথা এটাৰ প্ৰতি আমাৰ মনোযোগ আকৰ্ষণ কৰিছে।সেয়া হৈছে, অগ্ৰজ কবিৰ সৈতে সংযোগ নঘটিলে নতুন কবিৰ জন্ম নহয়, প্ৰতিষ্ঠিত কাব্য পৰম্পৰাৰ সৈতে পৰিচয় নহ'লে নতুন কবিতাৰ জন্ম নহয়।"
"বহুমাত্ৰিক অৰ্থ নিৰূপক পঠন-প্ৰক্ৰিয়াৰ জৰিয়তে কেৱল যে লেখকৰ একচ্ছত্ৰী আধিপত্যৰহে অৱক্ষয় হয় সেইটো নহয়, ইয়াৰ আটাইতকৈ ইতিবাচক দিশটো হৈছে যে কোনো এক বিশেষ মতাদৰ্শ বা সাহিত্যতত্ত্বৰ একক প্ৰভুত্ব বিস্তাৰৰ ফলত সৃষ্টি হোৱা সংকুচিত বিচাৰধাৰাৰ পৰা ই সাহিত্যক নিৰাপদ কৰি ৰাখে।"

উৎস

শ্ৰেণী: অসমীয়া গ্ৰন্থ
শ্ৰেণী:অসমীয়া প্ৰবন্ধ সংকলন
তাঁতৰ শাৰী

তাঁতৰ শাৰী বংগৰ পূব অংশৰপৰা উৎপত্তি হোৱা আৰু সাধাৰণতে বঙালী মহিলাসকলে ব্যৱহাৰ কৰা পৰম্পৰাগত বাংলা শাৰী।
কপাহৰ সূতাৰে বোৱা তাঁতৰ শাৰীৰ লঘুতা আৰু স্বচ্ছতাৰ বাবে পৰিচিত। ভাৰত উপমহাদেশৰ গৰম আৰু আৰ্দ্ৰ জলবায়ুৰ বাবে ইয়াক আটাইতকৈ আৰামদায়ক শাৰী বুলি গণ্য কৰা হয়।

ইতিহাস

ৰাজকীয় নিৰ্দেশনাত মোগল যুগত ডাক্কা (বৰ্তমান ঢাকা, বাংলাদেশ) আৰু মুৰ্ছিদাবাদ (বৰ্তমান পশ্চিম বংগ, ভাৰত) আৰু ইয়াৰ আশে-পাশে টান (বিশেষকৈ জামদানি) আৰু মছলিন বিখ্যাত হৈছিল। ব্ৰিটিছ চৰকাৰে মানচেষ্টাৰৰ বস্ত্ৰ উদ্যোগক ৰক্ষা কৰিবলৈ এই শিল্পকলা ধ্বংস কৰিবলৈ চেষ্টা কৰিছিল যদিও তাঁত সংস্কৃতি জীয়াই থাকিবলৈ সক্ষম হৈছিল।
nail|তাঁতৰ শাৰী
১৯৪৭ চনৰ বিভাজনৰ সময়ত বংগ প্ৰদেশ বিভাজন হোৱাৰ লগে লগে কিছুমান শিপিনী পশ্চিম বংগলৈ প্ৰব্ৰজন কৰি তাতেই নিজৰ কাৰুকাৰ্য অব্যাহত ৰাখিছিল। এইদৰে বংগৰ দুয়োটা অঞ্চলতে এতিয়াও তাঁত বোৱা লোকক দেখা যায়। এই শাৰীত ফুলৰ উপাদান, সৌৰ উপাদান আৰু শেহতীয়াকৈ আনকি আধুনিক শিল্পকে ধৰি বিভিন্ন মটিফ চিত্ৰিত কৰা হৈছে। তাঁতৰ শাৰীৰ ডিজাইন ৰঙীন আৰু পাৰিবোৰ ডাঠ কৰা হয় কাৰণ ই সহজে ফাটি যায়।

টান কাপোৰৰ শ্ৰেষ্ঠ জাত বুলি গণ্য কৰা জামদানী বোৱাৰ পৰম্পৰাগত কলাক ইউনেস্ক’ই মানৱতাৰ অস্পষ্ট সাংস্কৃতিক ঐতিহ্য হিচাপে তালিকাভুক্ত কৰিছে।

বাংলাদেশ আৰু পশ্চিমবংগৰ সাধাৰণ বঙালী মহিলাৰ লগতে বহু বিশিষ্ট বঙালী নাৰী ব্যক্তিয়েও নিয়মীয়া সাজ-পোছাক হিচাপে তাঁতৰ শাৰী পিন্ধিবলৈ পছন্দ কৰে। ইয়াৰ ভিতৰত বাংলাদেশৰ প্ৰধানমন্ত্ৰী শ্বেখ হাছিনা, বাংলাদেশ সংসদৰ অধ্যক্ষ শ্বিৰিন শৰ্মিন চৌধুৰী, পশ্চিম বংগৰ মুখ্যমন্ত্ৰী মমতা বেনাৰ্জী উল্লেখযোগ্য।

তথ্যসূত্ৰ

শ্ৰেণী:বস্ত্ৰ
কাৰ্য্য

পদাৰ্থ বিজ্ঞানত, যেতিয়া বল প্ৰয়োগ কৰি বলৰ দিশত কিছু সৰণ ঘটাব পাৰি, তেতিয়া কাৰ্য্য কৰা হৈছে বুলি কোৱা হয়। উদাহৰণস্বৰূপে, যেতিয়া এটা ফুটবল মাটিৰ পৰা ওপৰত ৰখা হয় আৰু তাৰপাছত পেলাই দিয়া হয়, ফুটবলটোৰ ওপৰত কৰা কাৰ্যৰ পৰিমাণ হ'ব ফুটবলৰ ওজন (বল) আৰু মাটিৰ পৰা ওপৰত থকাৰ দূৰত্ব(সৰণ)ৰ গুণফল।

কাৰ্য্যৰ দ্বাৰা এটা ৰূপৰ পৰা আন এক ৰূপলৈ বা এখন ঠাইৰ পৰা আন এখনলৈ শক্তিৰ স্থানান্তৰ হয়।

ফ্ৰান্সৰ গণিতজ্ঞ গেছপাৰ্ড গাষ্টভ কৰিঅ'লিছে ১৮২৬ চনত পোন প্ৰথমে কোনো এক উচ্চতালৈ এটা ওজন নিয়া বুজাবলৈ work শব্দৰ ব্যৱহাৰ কৰে। কাৰ্য্যৰ এচ আই একক হৈছে জুল(J)।

একক

কাৰ্য্যৰ এচ আই একক হৈছে জুল, আৰু এক জুল মানে হৈছে এক নিউটন বল প্ৰয়োগ কৰি এক মিটাৰ সৰণ ঘটোৱা কাৰ্য্য।

মাত্ৰিকভাৱে সমতুল্য একক নিউটন-মিটাৰকো কাৰ্য্যৰ একক হিচাপে প্ৰায়ে ব্যৱহাৰ কৰা হয় যদিও এই এককটো ভ্ৰামকৰ এককৰ সৈতে খেলিমেলি হোৱা দেখা যায়। এছ আই এককৰ নিৰ্দেশনাৰ পৰা এই এককটোৰ ব্যৱহাৰ নকৰাটোৱেই প্ৰাধান্য দিয়া হৈছে।

এছ আই এককৰ বাদে কাৰ্য্যৰ আৰু কিছু একক হৈছে আৰ্গ, ফুট-পাওণ্ড, ফুট-পাওণ্ডেল, কিল'ৱাট-ঘণ্টা, লিটৰ-এটমছফিয়েৰ, অশ্বশক্তি ঘণ্টা।

কাৰ্য্য আৰু শক্তি

কোনো এক ধ্ৰুৱক বল য়ে কোনো বিন্দুত কৰা কাৰ্য্যৰ পৰিমাণ হৈছে বল প্ৰয়োগ কৰি বলৰ দিশত সৰলৰেখাত হোৱা সৰণ ৰ সৈতে ৰ গুণফল
.

যেনে, যদি ১০ নিউটন বল প্ৰয়োগ কৰি ২ মিটাৰ নিয়া হয়, তেন্তে কৰা কাৰ্য্যৰ পৰিমাণ হ'ব = (১০ নিউটন)(২ মিটাৰ) = ২০ নিউটন মিটাৰ = ২০ জুল। এই কাৰ্য্যৰ পৰিমাণ এক কেজি ওজন এটা মাটিৰ পৰা এজন মানুহৰ মূৰৰ ওপৰলৈকে মহাকৰ্ষণ বলৰ বিপৰীতে লৈ যোৱা কাৰ্য্যৰ পৰিমাণৰ সমান।

শক্তিৰ লগত কাৰ্য্যৰ ওতঃপ্ৰোত সম্বন্ধ আছে। কাৰ্য্য-শক্তি সূত্ৰ অনুসৰি, কোনো অনমনীয় বস্তুৰ বৰ্ধিত গতিশক্তিৰ কাৰণ হৈছে সেই বস্তুটোৰ ওপৰত(on the body) কোনো বল প্ৰয়োগ কৰাৰ ফলত হোৱা ধনাত্মক কাৰ্য। বিপৰীতভাৱে, বল প্ৰয়োগ কৰি ঋণাত্মক কাৰ্য কৰাৰ ফলত গতিশক্তিৰ অৱক্ষয় ঘটে।

তথ্য সূত্ৰ

শ্ৰেণী:শক্তি
শ্ৰেণী:ভৌতিক ৰাশি
শ্ৰেণী:বল
শ্ৰেণী:দৈৰ্ঘ্য
শ্ৰেণী:বলবিজ্ঞান
শ্ৰেণী:যান্ত্ৰিক অভিযান্ত্ৰিকী
কাৰেন্সি বিল্ডিং

কাৰেন্সি বিল্ডিং ভাৰতৰ পশ্চিম বংগৰ কলকাতাৰ বি বি ডি বাগ (ডেলহাউছি স্কোৱাৰ) কেন্দ্ৰীয় ব্যৱসায়িক জিলাত অৱস্থিত, ১৯ শতিকাৰ আৰম্ভণিৰ এটা অট্টালিকা। প্ৰথমে ১৮৩৩ চনত আগ্ৰা বেংকৰ কলিকতা শাখাৰ বাবে এই ভৱনটো নিৰ্মাণ কৰা হৈছিল। ১৮৬৮ চনত ইয়াক ব্ৰিটিছ ৰাজৰ অধীনত মুদ্ৰা নিয়ন্ত্ৰকৰ কাৰ্যালয়, চৰকাৰী মুদ্ৰা নিৰ্গম আৰু বিনিময় কাৰ্যালয়ৰ ব্যৱহাৰৰ বাবে ৰূপান্তৰিত কৰা হয়। ১৯৩৫ চনৰ পৰা ১৯৩৭ চনলৈকে ভাৰতীয় ৰিজাৰ্ভ বেংকে এই ভৱনটো প্ৰথম কেন্দ্ৰীয় কাৰ্যালয় হিচাপে ব্যৱহাৰ কৰিছিল। এই ভৱনটো ব্যৱহাৰ হৈয়েই আছিল আৰু এটা সময়ত কেন্দ্ৰীয় লোক নিৰ্মাণ বিভাগে ইয়াক ভঁৰাল হিচাপে ব্যৱহাৰ কৰিছিল। ১৯৯৪ চনত কৰ্তৃপক্ষই ইয়াক ভাঙি পেলোৱাৰ সিদ্ধান্ত লয়।

১৯৯৬ চনৰ পৰা ১৯৯৮ চনলৈকে লোক নিৰ্মাণ বিভাগে ভাঙি পেলোৱাৰ কাম হাতত লৈছিল; কিন্তু ইণ্ডিয়ান নেচনেল ট্ৰাষ্ট ফৰ আৰ্ট এণ্ড কালচাৰেল হেৰিটেজ (INTACH) আৰু কলকাতা পৌৰ নিগমে এই ভৱনটো সম্পূৰ্ণৰূপে ভাঙি পেলোৱাৰ পৰা ৰক্ষা কৰে। ২০০৩ চনত ইয়াৰ চোৱাচিতাৰ দায়িত্ব ভাৰতীয় পুৰাতাত্ত্বিক জৰীপৰ হাতলৈ যায় আৰু ২০০৫ চনৰ পৰা ২০১৯ চনলৈ তেওঁলোকে এই ভৱনটো সংস্কাৰ কৰে।২০২০ চনৰ ১১ জানুৱাৰীত প্ৰধানমন্ত্ৰী নৰেন্দ্ৰ মোদীয়ে ইয়াক আনুষ্ঠানিকভাৱে জাতিলৈ উচৰ্গা কৰে আৰু সংগ্ৰহালয় হিচাপে মুকলি কৰে।

কাৰেন্সি বিল্ডিংটো এটা তিনিমহলীয়া ইটালিয়ান শৈলীৰ স্থাপত্য; মাৰ্বল আৰু চুনাৰ বালিশিলৰে আবৃত গঠিত। ইয়াৰ মূল প্ৰৱেশদ্বাৰত লোহা আৰু ভেনিচীয়ান খিৰিকীৰে নিৰ্মিত তিনিটা অংশৰ গেট আছে। অট্টালিকাটোৰ কেন্দ্ৰীয় হলঘৰ, যিটো এতিয়া মুকলি চোতাল, পূৰ্বতে স্কাইলাইট থকা তিনিটা ডাঙৰ গম্বুজ আছিল। মুদ্ৰা কাৰ্যালয় হিচাপে ব্যৱহাৰৰ সময়ত কেন্দ্ৰীয় হলটোত বেংক নোট, সোণ, ৰূপ আৰু সৰু সৰু বিনিময়ৰ কাউণ্টাৰ আছিল। অট্টালিকাটোৰ সংস্কাৰৰ সময়ত কেন্দ্ৰীয় হলটো পুনৰ সংগঠিত কৰি মুকলি আকাশৰ তলত কাৰ্যসূচীৰ বাবে স্থান হিচাপে গঢ়ি তোলা হয়।

প্ৰসংগ

বাখ্যামূলক টোকা

উদ্ধৃতি

বাহ্যিক সংযোগ

The Currency Building at verdensteatret
শ্ৰেণী:পশ্চিম বংগৰ সংগ্ৰহালয়
Category:ভাৰতভিত্তিক সাংস্কৃতিক সংগঠন